CELEX: 31992R2334
Language: el
Date: 1992-08-07 00:00:00
Title: Κανονισμός (ΕΟΚ) αριθ. 2334/92 του Συμβουλίου της 7ης Αυγούστου 1992 για την τροποποίηση του κανονισμού (ΕΟΚ) αριθ. 3906/89 με σκοπό την οικονομική ενίσχυση στη Σλοβενία

Avis juridique important

|

31992R2334

Κανονισμός (ΕΟΚ) αριθ. 2334/92 του Συμβουλίου της 7ης Αυγούστου 1992 για την τροποποίηση του κανονισμού (ΕΟΚ) αριθ. 3906/89 με σκοπό την οικονομική ενίσχυση στη Σλοβενία  

Επίσημη Εφημερίδα αριθ. L 227 της 11/08/1992 σ. 0001 - 0001 Φινλανδική ειδική έκδοση: Κεφάλαιο 11 τόμος 19 σ. 0268  Σουηδική ειδική έκδοση: Κεφάλαιο 11 τόμος 19 σ. 0268 

ΚΑΝΟΝΙΣΜΟΣ (ΕΟΚ) αριθ. 2334/92 ΤΟΥ ΣΥΜΒΟΥΛΙΟΥ  της 7ης Αυγούστου 1992  για την τροποποίηση του κανονισμού (ΕΟΚ) αριθ. 3906/89 με σκοπό την οικονομική ενίσχυση στη ΣλοβενίαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 3906/89 (3) προβλέπει ενέργειες οικονομικής και ανθρωπιστικής βοήθειας με σκοπό τη στήριξη της διαδικασίας οικονομικής και κοινωνικής μεταρρύθμισης σε ορισμένες χώρες της Κεντρικής και Ανατολικής Ευρώπης-  ότι στο παράρτημα του εν λόγω κανονισμού απαριθμούνται οι χώρες που μπορούν να λάβουν την ενίσχυση αυτή-  ότι, κατόπιν της ανεξαρτησίας της Σλοβενίας, αυτό το νέο κράτος θα πρέπει να περιληφθεί στον κατάλογο των δικαιούχων χωρών προκειμένου να εξασφαλιστεί για τη χώρα αυτή η συνέχιση του καθεστώτος ενίσχυσης που προβλέπει ο κανονισμός (ΕΟΚ) αριθ. 3906/89 το  οποίο, από τις 17 Σεπτεμβρίου 1990, είχει επεκταθεί στη Γιουγκοσλαβία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 3906/89 παρεμβάλλεται η ακόλουθη χώρα: "ΣΛΟΒΕΝΙΑ".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Αυγούστου 1992. Για το Συμβούλιο  Ο Πρόεδρος  N. LAMONT   (1) ΕΕ αριθ. C 120 της 12. 5. 1992, σ. 26. (2) Γνώμη που διαπιστώθηκε στις 9 Ιουλίου 1992 (δεν δημοσιεύθηκε ακόμα στην Επίσημη Εφημερίδα). (3) ΕΕ αριθ. L 375 της 23. 12. 1989, σ. 11. Κανονισμός όπως τροποποιήθηκε τελευταία από τον κανονισμό  (ΕΟΚ) αριθ. 3800/91 (ΕΕ αριθ. L 375 της 28. 12. 1991, σ. 10).